Sólin er síkvik eins og sést á þessari mynd frá NASA-gervihnettinum Solar Dynamics Observatory . En að undanförnu hefur virknin verið óvenju lítil og vísindamenn eru í vafa um orsakir þess . Það er eitthvað að sólinni Nýjar rannsóknir benda til að sólin sé alls ekki jafn stöðug og talið hefur verið . Fjöldi sólgosa hefur verið niðri í öldudal og kannski munu þau hverfa alveg um tíma . Þetta er vísbending um óþekkt ferli í iðrum sólar sem kunna að hafa mikil áhrif á loftslag jarðar . Margt bendir nú til að þetta hafi ekki verið tölfræðileg hending heldur að skýringuna megi leita til sólarinnar . Á þessu tímabili var virkni sólar óvenjulega lítil . Eitt greinilegt frávik felst í fjölda sólgosa . Á síðustu 300 árum hafa sólgosin komið og farið í 11 ára lotum . En síðasta hringrásin hefur staðið óvenju lengi yfir og eins hafa komið margra vikna tímabil án sólgosa . Ekki er ljóst hvernig þessi mekanismi virkar en samhengið er greinilegt . Reyndar virðist 2010 verða afar hlýtt ár á heimsvísu . Yfirleitt hreyfast straumarnir um 2/3 leiðarinnar til pólanna áður en þeir sökkva niður . En undir lok 2008 náðu rafgasstraumarnir næstum alla leið til pólanna og leiðin til baka gekk hægar fyrir sig en venjulega . Útreikningar í líkönum sýna að þetta breytta streymi getur útskýrt minnkandi virkni . Helsta spurningin er nú um hvort sé um tímabundið og takmarkað fyrirbæri að ræða eða hvort þetta er til marks um varanlegar breytingar . Kannski kemur svarið frá nýjum geimkanna sem er ætlað að rannsaka sólina í návígi . Minnkandi sólvindar Færri sólgos eru ekki það eina sem er óvenjulegt við sólina um þessar mundir . Að lokum sendir sólin mun minni geislun á útvarpssviðinu en venjulega . Þannig var geislun við bylgjulengdina 10,7 sm sú veikasta frá því 1955 . Hins vegar hafa sveiflurnar mikil áhrif í þeim loftslagslíkönum sem vísindamenn nota . Fram til þessa hafa menn talið að við gætum látið okkur nægja að einbeita okkur að þeim aðstæðum hér á jörðu sem hafa áhrif á loftslagið – einkum magn gróðurhúsalofttegunda í lofthjúpnum . En sé háttalag sólarinnar raunverulega að breytast eru á ferðinni alveg ný viðmið sem taka þarf tillit til í loftslagslíkönum . Árhringir afhjúpa virkni Til að skilja hegðun sólar yfir lengri tíma er nauðsynlegt að vita um aðstæður í stjörnu okkar um mörg þúsund ára skeið , eða löngu áður en menn tóku að stunda mælingar á henni . Hins vegar má fylgjast með virkni sólar þúsundir ára aftur í tímann með aðstoð samsætumælinga á jörðu . Slík tímabil hafa einkennt kalt loftslag – alla veganna í Evrópu . Með sama hætti virðast fyrri hlýskeið við árið 1000 tengjast mikilli virkni sólar . Rétt eins og nánast hvaðeina við loftslagsrannsóknir er örðugt að segja nákvæmlega fyrir um orsakir . Vera kann að kalt loftslag hafi einkum verið bundið við Evrópu og Norður-Ameríku og auk þess kunna aðrir þættir en sólin að hafa skipt máli . Í augnablikinu eru ýmis merki þess að virknin fari á ný vaxandi . Þrátt fyrir að sólin hafi verið í langvarandi lágmarki hvað fjölda sólgosa varðar er útlit fyrir að við fáum nýtt og nokkuð seinkað sólgosahámark . Þetta passar ágætlega við athuganir Lockwoods um að sólin sé nú á tímaskeiði með minnkandi virkni . Hins vegar er ekki sjálfgefið að nýtt langvarandi lágmark muni hafa sömu áhrif á loftslag og síðast og leiða til nýrrar lítillar ísaldar . Það er nefnilega umtalsvert meiri CO2 í lofthjúpnum í dag sem getur tafið framvinduna . Þrátt fyrir gríðarlega fjarlægð er í raun hægt að rannsaka þessar stjörnur og möguleg sólgos á yfirborði þeirra . Mælingarnar hafa staðið yfir í 6 ár og niðurstaðan til þessa er sú að engin athuguð stjarnanna virðist hafa lotubundnar sveiflur í fjölda sólgosa undir 6 árum . Þannig hefur sólin tiltölulega lítið innihald af frumefnum með hátt bræðslumark . Beri stjörnufræðingar sólina saman við þær stjörnur sem þeir nefna sólartvíbura – eða það næsta sem hægt er að komast okkar eigin sól – er innihald léttari frumefna eins og súrefnis og kolefnis nánast það sama , meðan innihald þyngri efna eins og áls , járns og nikkels er 10 – 20% lægra . Innan nokkurra ára munum við kannski öðlast haldbetri svör um hvort eitthvað sé að sólinni – og hvað það kunni að vera .